ARA: Tilgħabha taparsi mejta biex tevita attakk minn bison
Imtella' Lulju 19, 2020 - Aġġornata 19 Ta' Lulju, 2020 2:07pm Mara fl-Istati Uniti li kienet qed taħrab minn bison ifferoċjat ħelsitha ħafif, wara li lagħbitha taparsi mejta. Il-każ, li nqabad fuq filmat miġbud minn mobile, kien irrappurtat li seħħ f'Yellowstone National Park. Fil-filmat il-bison jidher jiġri wara koppja, iżda waqt li r-raġel kompla jiġri, il-mara tfixklet u waqgħet. Il-mara baqgħet mal-art u ma tħarrkitx, bil-bison jidher jieqaf ħdejha u jxommha, iżda ma jagħmlilha xejn. Il-bisons huma l-ikbar mammiferi fit-tramuntana tal-Amerka, bl-irġiel li kapaċi jaqbżu 900 kilogramma.